CELEX: 32012D0819
Language: et
Date: 2012-12-19 00:00:00
Title: 2012/819/EL, Euratom: Komisjoni rakendusotsus, 19. detsember 2012 , millega tunnistatakse kehtetuks otsus 90/182/Euratom, EMÜ, millega antakse Ühendkuningriigile luba jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi (teatavaks tehtud numbri C(2012) 9556 all)

21.12.2012   
            
            
               ET
            
            
               Euroopa Liidu Teataja
            
            
               L 352/62
            
         KOMISJONI RAKENDUSOTSUS,
   19. detsember 2012,
   millega tunnistatakse kehtetuks otsus 90/182/Euratom, EMÜ, millega antakse Ühendkuningriigile luba jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi
   (teatavaks tehtud numbri C(2012) 9556 all)
   (Ainult ingliskeelne tekst on autentne)
   (2012/819/EL, Euratom)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Aatomienergiaühenduse asutamislepingut,
   võttes arvesse nõukogu 29. mai 1989. aasta määrust (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta, (1) eriti selle artiklit 13,
   ning arvestades järgmist:
   
               (1)
            
            
               28. novembri 2006. aasta nõukogu direktiivi 2006/112/EÜ (mis käsitleb ühist käibemaksusüsteemi) (2) artikli 371 kohaselt võivad liikmesriigid, kes 1. jaanuaril 1978 vabastasid maksust X lisa B osas loetletud tehingud, nende maksust vabastamist jätkata samal kuupäeval igas asjaomases liikmesriigis kehtinud tingimuste kohaselt; neid tehinguid tuleb arvestada käibemaksupõhiste omavahendite baasi kindlaksmääramisel.
            
         
               (2)
            
            
               Ühendkuningriigi puhul võttis komisjon määruse (EMÜ, Euratom) nr 1553/89 alusel vastu otsuse 90/182/Euratom, EMÜ, (3) millega antakse Ühendkuningriigile luba alates 1989. aasta 1. jaanuarist käibemaksupõhiste omavahendite baasi väljaarvutamisel mitte arvesse võtta teatavat liiki tehinguid ning kasutada teatavaid ligikaudseid arvestusi.
            
         
               (3)
            
            
               Komisjon palus Ühendkuningriigil kontrollida, kas neid ilma selgesõnaliste ajaliste piiranguteta Ühendkuningriigile antud lube läheb veel vaja, ning saata komisjonile vastavasisuline kinnitus. Ühendkuningriik kinnitas, et luba kasutada direktiivi 2006/112/EÜ X lisa B osa punktis 7 nimetatud tehingute suhtes teatavaid ligikaudseid arvestusi ei ole enam muutuste tõttu metoodikas vajalik.
            
         
               (4)
            
            
               Liidu eeskirjade selguse ja läbipaistvuse nimel tuleks aegunud või kehtivuse kaotanud sätted tunnistada kehtetuks.
            
         
               (5)
            
            
               Käesoleva otsusega sätestatud meetmed on kooskõlas omavahendite nõuandekomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsus 90/182/Euratom, EMÜ tunnistatakse kehtetuks.
   Artikkel 2
   Käesolev otsus on adresseeritud Suurbritannia ja Põhja-Iiri Ühendkuningriigile.
   
      Brüssel, 19. detsember 2012
      
         
            Komisjoni nimel
         
         
            komisjoni liige
         
         Janusz LEWANDOWSKI
      
   
   
      (1)  EÜT L 155, 7.6.1989, lk 9.
   
      (2)  ELT L 347, 11.12.2006, lk 1.
   
      (3)  EÜT L 99, 19.4.1990, lk 33.